Logo českej televízie.
**TV Barrandov** je česká televízna stanica, ktorá začala vysielanie 11. januára 2009 o 11:01 hod. Majiteľom bola skupina akcionárov, pričom najväčší podiel mala akciová spoločnosť Moravia Steel. V septembri 2012 televíziu kúpila spoločnosť Empresa Media ovládaná Jaromírom Soukupom. Majiteľom licencie na vysielanie je spoločnosť Barrandov Televizní Studio a. s. ktorá 23. februára 2024 kvôli platobnej neschopnosti navrhla súdu vyhlásenie moratória. Súd nasledujúci pracovný deň žiadosti vyhovel.

Dlhy
----

Na konci októbra 2023 kúpil polovicu zadlženej spoločnosti Empresa Media, pod ktorou spadá aj TV Barrandov, investor Jan Čermák, ktorého spoločnosť Servis-24 sa špecializujú na pomoc firmám zaťaženým dlhmi. So zmenou majetkových pomerov nastúpila 17. októbra 2023 aj nová generálna riaditeľka Andrea Geyer, ktorej nástup mal byť prvým krokom k ustanoveniu nového manažérskeho tímu.

Čermák dal v januári 2024 do predaja dlhopisy, aby mohol získať zdroje na zaplatenie dlhov a udržanie televízie v chode. Na konci januára 2024 bola TV Barrandov odpojená od elektrickej energie, čo bolo dôsledkom neuhradenia pohľadávok dodávateľovi energií, ktorým je Barrandov Studio. Televízne vysielanie tým bolo prerušené na niekoľko hodín, následne bolo vysielanie obnovené po pripojení na alternatívny zdroj energie, ktoré provizórne zaisťovali dva naftové generátory. Prevádzka generátorov, ktoré bežali aj v noci, rušila obyvateľov okolitých domov. Po početných výzvach sa rušením nočného pokoja a možného prekračovania hlukových limitov zaoberá Hygienická stanica hlavného mesta Prahy. Medzitým pracovníci Barrandov Studia, kvôli neplateniu pohľadávok, zahradili aj parkovacie miesta pri budove televízie. Obvodný súd pre Prahu 5 však po troch týždňoch od odpojenia rozhodol o obnovení prívodu energií, čím vyhovel žiadosti Jaromíra Soukupa, ktorý argumentoval tým, že nemôže bez elektriny vykonávať svoju podnikateľskú činnosť.

Vysielanie a program
--------------------

Stanica je voľne dostupná v multiplexe 23, v satelitných platformách, káblovej a IPTV televízii. Od 1. júna 2009 je sledovanosť stanice meraná elektronicky metódou peoplemetrov. V roku 2009 sledovanosť oscilovala medzi 2 – 3 % v celodennom priemere v skupine 15+, čo bol cieľ manažmentu pre prvý rok vysielania.

Od januára 2010 sledovanosť stúpla a dosiahla v priemere 3,5 – 4,2 % a upevňuje pozíciu 4. najsledovanejšej stanice v krajine. Od 1. polroka 2011 sa priemerný celodenný share TV Barrandov stabilne drží nad 5%, predovšetkým vďaka úspechom programov vlastnej tvorby. Historicky najsledovanejším programom bol doteraz zostrih *Najväčšie hity Karla Svobodu*, ktorý 28. januára 2012 sledovalo 720 000 divákov starších ako 15 rokov (zdroj: ATO – Mediaresearch, stav k 1. júnu 2012).

Od začiatku vysielania až do 1. marca 2014 stanica vysielala československé seriály ako napr. *Žena za pultem*, *Plechová kavalerie*, *Okres na severu* alebo *Třicet případů majora Zemana*, ktoré zaznamenali nadpriemernú sledovanosť.

Programovú skladbu dnes tvoria prevažne reprízované vysielanie programu *Nebezpečné vzťahy*, niekoľko relácií z prvých rokov existencie (napr: *Vtip za stovku!,* *Kašpárku, var!* alebo *Kurňa, co to je?*) a tiež programy moderované Jaromírom Soukupom, napríklad *Moje zprávy* či *Týden podle Jaromíra Soukupa*. Veľmi úspešný bol aj *Animáček*, podvečerný blok pre deti, vďaka ktorému bola TV Barrandov v cieľovej skupine detí 4 – 9 rokov najsledovanejšou televíziou v Česku. Nový manažment v januári 2013 pásmo Animáček v podvečernom čase od 18.00 do 20.00 zrušil a presunul ho do popoludňajšieho vysielania. V júni rovnakého roku ho však zase presunul do večerného vysielania, avšak v skrátenom variante od 19:00 do 20:15. V marci 2014 ho vtedajší generálny riaditeľ Vladimír Železný nahradil seriálom *Velkolepé století*. Zostalo teda iba ranné pásmo. To bolo zrušené v auguste 2020.

TOP 10 najsledovanejších relácií TV Barrandov od začiatku merania peoplemetre
-----------------------------------------------------------------------------

Zoznam (1. 6. 2009 – 1. 6. 2012):

1. *Největší hity Karla Svobody* – 8,2% rat, 18,8% shr, 720 000 divákov
2. *Duel Jaromíra Soukupa – prezidentský speciál* – 16% shr, 659 000 divákov
3. *Pravdivý příběh Ivety B.* – 6,8% rat, 15,5% shr, 601 000 divákov
4. *Byl jednou jeden král* – 555 000 divákov
5. *Pohádka svatojánské noci* – 5,9% rat, 11,8% shr, 526 000 divákov
6. *Barrandovský videostop* – 5,8% rat, 14,9% shr, 510 000 divákov
7. *Poklad na stříbrném jezeře* – 5,5% rat, 16,3% shr, 489 000 divákov
8. *Čarovné dědictví* – 5,4% rat, 11% shr, 480 000 divákov
9. *Vánoční polibek* – 5,4% rat, 11,8% shr, 475 000 divákov
10. *Duše jako kaviár* – 5,4% rat, 10,3% shr, 473 000 divákov

(zdroj: TV Barrandov, ATO – Mediaresearch, údaje o skupině 15+)

Nový manažment od septembra 2012 zaradil nové programy, ich sledovanosť však nenadviazala na divácke úspechy predošlých období. Podiel stanice od jesene kontinuálne klesá, v januári 2013 dosiahol 4,66 % (zdroj: ATO Mediaresearch).

Za rok 2015 oslovila stanica TV Barrandov v skupine divákov 15+ 4,89 % divákov, celá skupina Barrandov (vrátane kanálov Kino Barrandov, Barrandov Plus a Barrandov Muzika) potom za uplynulý rok oslovili 5,53 % publika.

Prehľad najsledovanejších relácií z vlastnej tvorby pre rok 2015
----------------------------------------------------------------

1. *Barrandovský Silvestr 2015* – 541 600 diváků, share 14,28 %
2. *Bezdružice* – 483 400 diváků, share 11,22 %
3. *Naše zprávy* – 420 100 diváků, share 14,26 %
4. *Soudkyně Barbara* – 414 400 diváků, share 17,1 %
5. *Exploziv* – 400 500 diváků, share 11,16 %
6. *Exkluziv!* – 351 900 diváků, share 8,95

Generálni riaditelia
--------------------

1. riaditeľ: 1. 5. 2008 – 31. 5. 2012: Janka Vozárová
2. riaditeľ: 1. 6. 2012 – 30. 9. 2012: Martina Lišková
3. riaditeľ: 1. 10. 2012 – február 2013: Ing. Robert Kvapil
4. riaditeľ: február 2013 – jún 2013: Roman Bradáč
5. riaditeľ: jún 2013 – 31. 10. 2013: Jaromír Soukup
6. riaditeľ: 1. 11. 2013 – 12. 3. 2014: Vladimír Železný
7. riaditeľ: 14. 3. 2014 – 29. 1. 2016: Marcela Hrdá
8. riaditeľ: 29. 1. 2016 – 17. 10. 2023 Jaromír Soukup
9. riaditeľ: 17. 10. 2023 – doteraz: Andrea Geyer

Referencie
----------

1. ↑  IDNES.CZ, ČTK. *Soukup rozšířil své mediální impérium. Od Chrenka koupil TV Barrandov* [online]. iDNES.cz, 2012-09-12, [cit. 2024-03-03]. Dostupné online. (po česky)
2. ↑  A.S, Media Marketing Services. *TV Barrandov se objeví na Skylinku, Gitalu,v Multiplexu 2 i u kabelových oper... | RadioTV* [online]. 2008-11-09, [cit. 2024-03-03]. Dostupné online. (po česky)
3. ↑   *11. 1. 2009 se rozsvítí TV Barrandov. Novou televizi odstartují zlatí slavíci* [online]. Parabola.cz, 2009-01-02, [cit. 2024-03-03]. Dostupné online. (po česky)
4. ↑  POLÁK, Lukáš. *Barrandov Televizní Studio se sloučí s TV Barrandov* [online]. Lupa.cz, [cit. 2024-03-03]. Dostupné online. (po česky)
5. ↑   *Soukupův Barrandov hodiny nevysílal kvůli odstavení dodávek elektřiny - Seznam Zprávy* [online]. www.seznamzpravy.cz, [cit. 2024-03-03]. Dostupné online. (po česky)
6. ↑   *TV Barrandov má díky rozhodnutí soudu opět proud - Novinky* [online]. www.novinky.cz, 2024-02-09, [cit. 2024-03-03]. Dostupné online. (po česky)
7. ↑   *Do řízení Médey, Empresy i TV Barrandov přichází Andrea Geyer* [online]. MediaGuru.cz, [cit. 2024-03-03]. Dostupné online. (po česky)

Iné projekty
------------

Commons
* Spolupracuj na Commons Commons ponúka multimediálne súbory na tému **TV Barrandov**

Externé odkazy
--------------

* Oficiálny web

Zdroj
-----

*Tento článok je čiastočný alebo úplný preklad článku TV Barrandov na českej Wikipédii.*